অভাবের সংসার। গঙ্গা থেকে প্রতিমার কাঠামো তুলে বিক্রি করে রোজগার। দুর্গাপুজোর ভাসানের পর এভাবেই চলছিল মেটিয়াবুরুজের হাসিম, রফিকুল ও আমনের। শুক্রবারও গঙ্গা থেকে কাঠামো তুলছিল তারা। পনেরোটি কাঠামো একসঙ্গে বেঁধে পাড়ে আনছিল তারা। কিন্তু তখনই ঘটে যায় বিপদ। বারোটা নাগাদ হঠাৎই গঙ্গায় জলচ্ছ্বাস। মুহূর্তে জোয়ারের জলে ভেসে যায় মহম্মদ হাসিম আলি নস্কর, রফিকুল নস্কর, মহম্মদ আমন।